Enbrion

Lenbrion (del grego: έμβρυον) el ze el primo stàdio del desviłupo de un organismo eucariote diplòide. La definision de enbrion ła vària dipendindo dei organismi considerai, isteso apartegnenti solché a du regni dei viventi: animałi e piante.

Definision
In bòtanega
I enbrioni de organismi vezetałi i ze racuante prime struture za contegneste inte l'interior de ła samesa. Le piantine enbrionałi łe prezenta tesuti precursori de łe vàrie parte de ła pianta adulta e uno o pì cotiłedoni. Co che ła piantina enbrionałe ła scumìsia a nutrirse dal teren e a crésar, el fenòmano el taca ciamarse zermenasion. 

In zoołozia
Inte i animałi el tèrmano enbrion el połe ver signifegai lejermente difarenti, referii al desviłupo de l'organismo, dipendindo dei vari grupi tasonòmeghi.
In tèrmani zenerałi par tuti i eumetazoi se parla de enbrion par tuti i stadi inisiałi de ła divizion del zigote, zeneralmente confinà drento de un ovo o in struture a sto cuà similàbiłi.
L'enbrion dei mamìfari placentai el ze defìnio cofà cuel'organismo che el se desviłupa partindo col nome de zigote, par dopo devegner e mantegner el nome enbrion finmente che no el ga finio el desviłupo dei òrgani. Da chel momento el vegnarà ciamà feto. 

 Enbrion uman 
Inte i èsari umani ła paroła enbrion ła vien doparada dopo de un determenà nùmaro de divizion sełułari seventemente da ła divizion del zigote, finmente a ła formasion del boton enbrionałe inte l'interior de ła blastocisti, o sia ła defarensiasion morfòlozega che ła permete de destìnguar l'enbrion da ła placenta.
Na convension in dòparo ła ze anca cueła là de definire cofà enbrion, l'organismo dopo de ła formasion de l'inpianto inte ła mucoza uterina, avegnimento che inte ła dona ła ze parte de ła gravidansa dopo de ła fecondasion-concepimento. Le prime faze de desviłupo de l'organismo uman (zigote, mòruła, blàstuła, gàstruła) o solché racuante de ste cuà a volte łe ze includeste inte ła definision, altre volte no.
Na volta formà el zigote, gavindo un zenoma conpleto, el scumìsia ver caraterìsteghe de l'organismo uman. Partindo da ła nona stimana de concesion, el tacarà ciamarse feto finmente al partoCiclo del embrión. Medlineplus..

 Bibliografia 
 Gilbert, S.F., Biologia dello sviluppo, Zanichelli, Bologna, 2005, ISBN 978-88-08-07275-7

 Notasion 

Altri projeti

 Linganbi foresti 

 UNSW Embryology - Educational website
 A Comparative Embryology Gallery
 4-H Embryology, University of Nebraska-Lincoln Extension in Lancaster County


Categoria:Enbriołozia